

 REPUBLIKA HRVATSKA

VARAŽDINSKA ŽUPANIJA

OPĆINA VELIKI BUKOVEC

**BILJEŠKE UZ FINANCIJSKE IZVJEŠTAJE**

**ZA RAZDOBLJE 01.01.2025. - 31.03.2025. GODINE**

**OBVEZNIK: OPĆINA VELIKI BUKOVEC**

**SJEDIŠTE OBVEZNIKA: VELIKI BUKOVEC**

**ADRESA OBVEZNIKA: VELIKI BUKOVEC, DRAVSKA 7**

**MATIČNI BROJ: 02676583**

**OIB: 09571757651**

**BROJ RKP-a: 31317**

**ŠIFRA DJELATNOSTI: 8411**

**RAZINA: 22**

**ŽIRO RAČUN: HR3723900011855800004 – račun otvoren kod Hrvatske poštanske banke d.d.**

Prema Pravilniku o financijskom izvještavanju u proračunskom računovodstvu sastavljaju se slijedeći financijski izvještaji:

* Izvještaja o prihodima i rashodima, primicima i izdacima,
* Izvještaja o obvezama i
* Bilješke.

Proračun Općine Veliki Bukovec za 2025. godinu donesen je na 35. sjednici Općinskog vijeća Općine Veliki Bukovec održanoj dana 16.12.2024. godine a objavljen je u „Službenom vjesniku Varaždinske županije“ br. 114/2024.

*BILJEŠKE UZ FINANCIJSKI IZVJEŠTAJ*

 **OBRAZAC PR- RAS**

**za razdoblje od 01.01.2025. do 31.03.2025. godine**

1. **PRIHODI POSLOVANJA (6)**

Iz izvještaja je vidljivo kako su prihodi poslovanja ostvareni 86,0% u odnosu na ostvarenje prethodne godine.

**Prihodi od poreza (61)**

|  |  |  |
| --- | --- | --- |
| Ostvareno u izvještajnom razdoblju prethodne godine | Ostvareno u izvještajnom razdoblju tekuće godine | Indeks |
| 163.958,65 | 156.150,31 | 95,2% |

**Unutar podskupine poreza na dohodak (611) odstupanje bilježi:**

Porez na dohodak od nesamostalnog rada (6111) koji je u odnosu na prethodnu godinu veći za 24,3% i iznosi 124.880,91 eura radi većih uplata poreza na dohodak.

Porez na dohodak od samostalnih djelatnosti (6112) koji je u odnosu na prethodnu godinu manji za 3,8% i iznosi 15.722,33 eura.

Porez na dohodak od imovine i imovinskih prava (6113) bilježi povećanje za 129,6% i iznosi 2.174,12 eura.

Porez na dohodak od kapitala (6114) bilježi smanjenje za 54,50% i iznosi 1.415,61 eura.

**Unutar podskupine porezi na imovinu (613) odstupanje bilježi:**

Povremeni porezi na imovinu (6134) bilježe povećanje za 81,0% radi naplaćenog poreza na promet nekretnina koji je u izvještajnom razdoblju ostvaren u iznosu 1.975,73 eura.

**Unutar podskupine poreza na robu i usluge (614) odstupanje bilježi:**

Porez na promet (6142) bilježi povećanje za 122,4% radi veće uplate poreza na potrošnju alkoholnih i bezalkoholnih pića koji je u izvještajnom razdoblju ostvaren u iznosu 1.344,51 eura.

Porez na korištenje dobara ili izvođenje aktivnosti (6145) bilježi smanjenje za 33,3% i iznosi 6,52 eura. Realizirani prihod rezultat je naplate starog duga s obzirom da se navedeni porez na tvrtku više ne obračunava.

**Pomoći iz inozemstva i od subjekata unutar općeg proračuna (63)**

|  |  |  |
| --- | --- | --- |
| Ostvareno u izvještajnom razdoblju prethodne godine | Ostvareno u izvještajnom razdoblju tekuće godine | Indeks |
| 80.225,09 | 39.363,33 | 49,1% |

633 – pomoći proračunu prošle godine izvršene su u iznosu 33.612,15 eura

635 – Pomoći fiskalnog izravnanja izvršene su u iznosu 39.363,33 eura.

Kapitalne pomoći temeljem prijenosa EU sredstava (6382) prošle godine ostvarene su u iznosu 46.612,94 eura – provedba tipa operacije 7.4.1. – za ogradu na groblju V. Bukovec.

**Prihodi od imovine (64)**

|  |  |  |
| --- | --- | --- |
| Ostvareno u izvještajnom razdoblju prethodne godine | Ostvareno u izvještajnom razdoblju tekuće godine | Indeks |
| 35.634,16 | 45.386,20 | 127,4% |

U**nutar podskupine prihoda (642) odstupanje bilježi:**

Prihodi od naknada za koncesije (6421) iznose 11.255,89 eura ili ostvarenje 507,7% u odnosu na prošlu godinu. Odnose se na naknade za koncesije – zauzeta površina ek. polja.

Prihodi od zakupa i iznajmljivanja imovine (6422) veći su za 38,2% i iznose 1.256,41 eura.

Razlog povećanju u izvještajnom razdoblju su ostvareni prihodi od zakupa poljoprivrednog zemljišta.

Prihodi od naknada za korištenje nefinancijske imovine (6423) veći su za 1,9% i iznose 32.813,35 eura.

Ostali prihodi od nefinancijske imovine (6429) manji su za 80,7% i iznose 58,18 eura.

Razlog smanjenju su manji prihodi od naknade za zadržavanje nezakonito izgrađenih zgrada u izvještajnom razdoblju ove godine.

**Prihodi od upravnih i administrativnih pristojbi, pristojbi po posebnim propisima i naknada (65)**

|  |  |  |
| --- | --- | --- |
| Ostvareno u izvještajnom razdoblju prethodne godine | Ostvareno u izvještajnom razdoblju tekuće godine | Indeks |
| 2.426,14 | 1.767,43 | 72,8% |

**Unutar podskupine prihodi po posebnim propisima (652) odstupanje bilježi:**

Prihodi vodnog gospodarstva (6522) u izvještajnom razdoblju nisu ostvareni, dok su prošle godine ostvareni u iznosu 83,28 eura.

Doprinosi za šume (6524) ostvareni su 1,36 eura ili 33,2%. U izvještajnom razdoblju prošle godine ostvareni su u iznosu 4,10 eura. U izvještajnom razdoblju ove godine bilježe se manji prihodi radi manje uplate šumskog doprinosa za četvrti kvartal 2024. godine.

**Unutar podskupine komunalni doprinosi i naknade (653) odstupanje bilježi:**

Komunalni doprinosi (6531) u izvještajnom razdoblju ove godine nisu ostvareni. U izvještajnom razdoblju prošle godine ostvareni su u iznosu 347,01 eura.

Prihodi od komunalne naknade (6532) iznose 1.678,77 eura ili 84,3 eura. Uplate komunalne naknade manje su nego prošle godine.

1. **RASHODI POSLOVANJA (3)**

Iz izvještaja je vidljivo kako su rashodi poslovanja ostvareni 130,0% u odnosu na ostvarenje prethodne godine. Unutar pojedinih pozicija ima većih i manjih odstupanja u odnosu na izvještajno razdoblje prethodne godine.

**Rashodi za zaposlene (31)**

|  |  |  |
| --- | --- | --- |
| Ostvareno u izvještajnom razdoblju prethodne godine | Ostvareno u izvještajnom razdoblju tekuće godine | Indeks |
| 33.694,83 | 34.643,14 | 102,8% |

Ovi rashodi izvršeni su u iznosu od 34.643,14 eura ili 102,8% u odnosu na ostvarenje prethodne godine. Obuhvaćaju plaće za redovan rad dužnosnika, službenika i namještenika.

**Materijalni rashodi (32)**

|  |  |  |
| --- | --- | --- |
| Ostvareno u izvještajnom razdoblju prethodne godine | Ostvareno u izvještajnom razdoblju tekuće godine | Indeks |
| 60.416,00 | 56.161,17 | 93,0% |

**Unutar podskupne rashoda naknade troškova zaposlenima (321) odstupanje bilježi:**

Službena putovanja (3211) izvršena su u iznosu od 1.350,00 eura ili 253,8% u odnosu na ostvarenje prethodne godine. Naknade su povećane radi većeg broja službenih putovanja.

Naknade za prijevoz, za rad na terenu i odvojeni život (3212) izvršene su 414,09 eura ili 50,6% Manje su radi prestanka radnog odnosa službenice.

Stručno usavršavanje zaposlenika (3213) ostvareno je u iznosu od 585,00 eura ili 253,0% u odnosu na ostvarenje prethodne godine.

U izvještajnom razdoblju službenici su prisustvovali većem broju seminara, webinara i sl.

**Unutar podskupine rashoda za materijal i energiju (322) odstupanje bilježi:**

Rashodi za uredski materijal i ostali materijalni rashodi (3221) izvršeni su u iznosu 1.689,63 eura ili 82,6%.

Razlog smanjenju je manja nabava uredskog materijala i literature (časopisi, knjige i ostalo) u izvještajnom razdoblju ove godine.

Rashodi za energiju (3223) izvršeni su u iznosu 14.343,02 eura ili 173,2% u odnosu na ostvarenje prethodne godine. Radi veće potrošnje energenata u izvještajnom razdoblju ove godine bilježi se povećanje.

Materijal i dijelovi za tekuće i investicijsko održavanje (3224) izvršeni su u iznosu od 48,94 eura ili 0,6% u odnosu na ostvarenje prethodne godine.

Razlog smanjenju je manja nabava materijala za održavanje.

Rashodi za sitni inventar i auto gume (3225) u izvještajnom razdoblju ove godine izvršeni su u iznosu 1.110,94 eura. U izvještajnom razdoblju prošle godine nije bilo rashoda za sitni inventar i auto gume.

**Unutar podskupine rashoda za usluge (323) odstupanje bilježi**:

Rashodi za usluge telefona, pošte i prijevoza (3231) izvršeni su u iznosu 1.369,47 eura ili 85,5 % u odnosu na ostvarenje prethodne godine.

Razlog smanjenju u odnosu na prošlu godinu u istom razdoblju su manji troškovi za usluge poštarine.

Rashodi za usluge tekućeg i investicijskog održavanja (3232) izvršeni su u iznosu 9.912,03 eura ili 165,4% u odnosu na ostvarenje prethodne godine.

Povećanje u izvještajnom razdoblju ove godine odnosi se na rashode za soboslikarske i elektroinstalacijske radove u društvenim domovima.

Rashodi za usluge promidžbe i informiranja (3233) izvršeni su u iznosu od 3.540,83 eura ili 73,3% u odnosu na ostvarenje prethodne godine.

Zbog manjih rashoda u izvještajnom razdoblju ove godine za ostale usluge promidžbe i informiranja i manjih rashoda za elektronske medije došlo je do iskazanog smanjenja rashoda.

Rashodi za komunalne usluge (3234) izvršeni su u iznosu od 3.799,70 eura ili 452,9% u odnosu na ostvarenje prethodne godine.

Rashodi su veći radi provođenja sustavne deratizacije po domaćinstvu u izvještajnom razdoblju.

Rashodi za zakupnine i najamnine (3235) izvršeni su u iznosu od 584,47 eura ili 115,5% u odnosu na ostvarenje prethodne godine.

Do iskaznog povećanja u izvještajnom razdoblju došlo je radi većih troškova najamnine za opremu (kopirni stroj).

Rashodi za zdravstvene i veterinarske usluge (3236) izvršeni su u iznosu od 160,00 eura ili 533,3% u odnosu na ostvarenje prethodne godine.

Radi većeg broja korisnika za uslugu sterilizacije pasa i mačaka u izvještajnom razdoblju bilježi se povećanje rashoda.

Rashodi za intelektualne i osobne usluge (3237) izvršeni su u iznosu od 8.457,10 eura ili 45,9 % u odnosu na ostvarenje prethodne godine.

Do smanjenja je došlo zbog manjih rashoda za usluge, prvenstveno za ostale intelektualne usluge i manjih rashoda na temelju Ugovora o djelu.

Rashodi za računalne usluge (3238) izvršeni su u iznosu 1.088,91 eura ili 117,8%.

Razlog povećanju u odnosu na prošlu godinu je porast mjesečne naknade za održavanje knjigovodstvenih programa.

Rashodi za ostale usluge (3239) izvršeni su u iznosu od 2.271,00 eura ili 105,3 %.

**Unutar podskupine ostalih nespomenutih rashoda poslovanja (329) odstupanje bilježi:**

Rashodi za reprezentaciju (3293) izvršeni su u iznosu od 116,04 eura ili 639,0% u odnosu na ostvarenje prethodne godine radi većeg ugošćivanja u izvještajnom razdoblju ove godine.

Članarine i norme (3294) izvršene su u iznosu 4.114,03 eura ili 94,2%.

Rashodi za pristojbe i naknade (3295) izvršeni su u iznosu od 1.181,07 eura ili 371,2%.

Radi ostvarenih rashoda za javnobilježničke pristojbe u izvještajnom razdoblju bilježi se povećanje.

Ostali nespomenuti rashodi poslovanja (3299) izvršeni su u iznosu od 24,90 eura ili 3,7%.

U izvještajnom razdoblju prošle godine sufinancirali smo rad skloništa za životinje, odnosno prihvat pasa u sklonište dok u izvještajnom razdoblju ove godine nije bilo navedenog rashoda.

**Financijski rashodi (34)**

|  |  |  |
| --- | --- | --- |
| Ostvareno u izvještajnom razdoblju prethodne godine | Ostvareno u izvještajnom razdoblju tekuće godine | Indeks |
| 780,19 | 650,33 | 83,4% |

**Unutar podskupine rashoda za kamate za primljene kredite i zajmove (342) odstupanje bilježi:**

Rashodi za kamate za primljene kredite i zajmove od kreditnih i ostalih financijskih institucija izvan javnog sektora (3423) izvršeni su u iznosu 380,27 eura ili 72,0%.

Odnose se na kamate po dugoročnom kreditu.

**Unutar podskupine ostalih financijskih rashoda (343) odstupanje bilježi:**

Rashodi za bankarske usluge i usluge platnog prometa (3431) izvršeni su u iznosu od 270,06 eura ili 107,3%.

**Subvencije (35)**

|  |  |  |
| --- | --- | --- |
| Ostvareno u izvještajnom razdoblju prethodne godine | Ostvareno u izvještajnom razdoblju tekuće godine | Indeks |
| 330,00 | 330,00 | 100,0% |

**Unutar podskupine rashoda za subvencije trgovačkim društvima, zadrugama,**

**poljoprivrednicima i obrtnicima izvan javnog sektora (352) odstupanje bilježi:**

Rashodi za subvencije poljoprivrednicima (3523) u izvještajnom razdoblju ove i prošle godine

izvršeni su u iznosu od 330,00 eura ili 100,0%.

**Pomoći dane u inozemstvo i unutar općeg proračuna (36)**

|  |  |  |
| --- | --- | --- |
| Ostvareno u izvještajnom razdoblju prethodne godine | Ostvareno u izvještajnom razdoblju tekuće godine | Indeks |
| 8.505,82 | 10.306,96 | 121,2% |

**Unutar podskupine rashoda pomoći proračunskim korisnicima drugih proračuna (366) odstupanje bilježi:**

Rashodi za tekuće pomoći proračunskim korisnicima drugih proračuna (3661) izvršeni su

u iznosu od 10.306,96 eura ili 121,2% u odnosu na ostvarenje prethodne godine.

Radi većih rashoda za financiranje produženog boravka učenika u osnovnoj školi u Velikom Bukovcu bilježi se povećanje.

**Naknade građanima i kućanstvima na temelju osiguranja i druge naknade (37)**

|  |  |  |
| --- | --- | --- |
| Ostvareno u izvještajnom razdoblju prethodne godine | Ostvareno u izvještajnom razdoblju tekuće godine | Indeks |
| 7.894,74 | 6.972,10 | 88,3% |

**Unutar podskupine rashoda ostale naknade građanima i kućanstvima iz proračuna (372) odstupanje bilježi:**

Naknade građanima i kućanstvima u novcu (3721) izvršene su u iznosu od 1.780,00 eura ili 58,0% u odnosu na ostvarenje prethodne godine.

Radi manje isplaćenih stipendija ove godine bilježi se smanjenje.

Naknade građanima i kućanstvima u naravi (3722) izvršene su u iznosu od 5.192,10 eura ili 107,6%.

Radi primjene nove Odluke o sufinanciranju smještaja djece u vrtiću u izvještajnom razdoblju bilježi se povećanje.

**Ostali rashodi (38)**

|  |  |  |
| --- | --- | --- |
| Ostvareno u izvještajnom razdoblju prethodne godine | Ostvareno u izvještajnom razdoblju tekuće godine | Indeks |
| 17.085,97 | 58.294,27 | 341,2% |

**Unutar podskupine tekuće donacije (381) odstupanje bilježi:**

Tekuće donacije u novcu (3811) izvršene su u iznosu 23.294,27 eura ili 136,3%.

(za financiranje udruga i drugih korisnika u izvještajnom razdoblju izdvojeno je više novčanih sredstava).

Kapitalne donacije (3821) izvršene su u iznosu 35.000,00 eura a odnose se na namjenski uplaćenu donaciju DVD Veliki Bukovec za nabavu vatrogasnog vozila.

1. **RASHODI ZA NABAVU NEFINANCIJSKE IMOVINE (4)**

Iz izvještaja je vidljivo kako su rashodi za nabavu nefinancijske imovine ostvareni 1.561,6% u odnosu na ostvarenje prethodne godine, a što je posljedica različite dinamike ulaganja za nabavu dugotrajne imovine.

**Rashodi za nabavu proizvedene dugotrajne imovine (42)**

|  |  |  |
| --- | --- | --- |
| Ostvareno u izvještajnom razdoblju prethodne godine | Ostvareno u izvještajnom razdoblju tekuće godine | Indeks |
| 3.200,00 | 49.971,10 | 1.561,6% |

Rashodi za ceste, željeznice i ostale prometne objekte (4213) izvršeni su u iznosu 43.249,80 eura a odnose se na izvođenje radova na sanaciji dijela Dravske ulice u Velikom Bukovcu.

**Unutar podskupine postrojenja i oprema (422) odstupanje bilježe:**

Rashodi za uredsku opremu i namještaj u izvještajnom razdoblju ove godine izvršeni su u iznosu 2.021,30 eura a odnose se na rashode za nabavu vješalica u društvenom domu u Dubovici.

Rashodi za komunikacijsku opremu (4222) prošle godine odnose se na rashode za nabavu rashladne komore u iznosu 3.200,00 eura.

**Unutar podskupine nematerijalna proizvedena imovina (426) odstupanje bilježe:**

Rashodi za nematerijalnu proizvedenu imovinu (4263) izvršeni su u iznosu 4.700,00 eura (Plan rasvjete za općinu Veliki Bukovec).

1. **IZDACI ZA FINANCIJSKU IMOVINU I OTPLATU ZAJMOVA (5)**

Iz izvještaja je vidljivo kako su izdaci za financijsku imovinu i otplatu zajmova ostvareni 101,5% u odnosu na ostvarenje prethodne godine.

**Izdaci za otplatu glavnice primljenih kredita i zajmova (54)**

|  |  |  |
| --- | --- | --- |
| Ostvareno u izvještajnom razdoblju prethodne godine | Ostvareno u izvještajnom razdoblju tekuće godine | Indeks |
| 9.822,38 | 9.970,54 | 101,5% |

Izdaci za otplatu glavnice primljenih kredita od tuzemnih kreditnih institucija izvan javnog sektora (5443) izvršeni su u iznosu 9.970,54 eura. Odnose se na otplatu glavnice primljenog kredita za rekonstrukciju zgrade O.Š. V. Bukovec.

*BILJEŠKE UZ OBRAZAC OBVEZE*

za razdoblje od 01.01.2025. do 31.03.2025. godine

**Stanje obveza iskazno na dan 01.01.2025. godine iznosi 232.405,92 eura**

**Stanje obveza na kraju izvještajnog razdoblja iznosi 172.703,76 eura**

*Stanje dospjelih obveza za legalizaciju iznosi: 16.116,48 eura*

*Stanje nedospjelih obveza u iznosu od 156.587,28 eura odnosi se na:*

23 – obveze prema dobavljačima 5.448,51 eura

231 - obveze za zaposlene 10.465,29 eura

2321 - naknade troškova zaposlenima 729,03 eura

2323 - ugovor o djelu 223,95 eura

2731 - obveze za tuđe prihode (legalizacija) 5.036,49 eura

2643 - obveze za financijsku imovinu 91.434,21 eura odnose se na obveze za dugoročni kredit

24 – obveze za nabavu nefinancijske imovine 43.249,80 eura

 Zakonski predstavnik

 Franjo Vrbanić, v.r.